CELEX: 62010CA0240
Language: fi
Date: 2011-09-15 00:00:00
Title: Asia C-240/10: Unionin tuomioistuimen tuomio (neljäs jaosto) 15.9.2011 (Finanzgericht Baden-Württembergin (Saksa) esittämä ennakkoratkaisupyyntö) — Cathy Schulz-Delzers ja Pascal Schulz v. Finanzamt Stuttgart III (Henkilöiden vapaa liikkuvuus — Syrjintäkielto ja unionin kansalaisuus — Tulovero — Maastamuuttokorvauksen huomioon ottaminen laskettaessa muihin tuloihin sovellettavaa tuloverokantaa progressiivisen veroasteikon mukaisesti — Valtion alueella työskenteleville toisen jäsenvaltion virkamiehille maksettavien korvausten huomioon ottaminen — Valtion alueen ulkopuolella työskenteleville kansallisille virkamiehille maksettavia korvauksia ei oteta huomioon — Rinnastettavuus)

29.10.2011   
            
            
               FI
            
            
               Euroopan unionin virallinen lehti
            
            
               C 319/9
            
         Unionin tuomioistuimen tuomio (neljäs jaosto) 15.9.2011 (Finanzgericht Baden-Württembergin (Saksa) esittämä ennakkoratkaisupyyntö) — Cathy Schulz-Delzers ja Pascal Schulz v. Finanzamt Stuttgart III
   (Asia C-240/10) (1)
   
   (Henkilöiden vapaa liikkuvuus - Syrjintäkielto ja unionin kansalaisuus - Tulovero - Maastamuuttokorvauksen huomioon ottaminen laskettaessa muihin tuloihin sovellettavaa tuloverokantaa progressiivisen veroasteikon mukaisesti - Valtion alueella työskenteleville toisen jäsenvaltion virkamiehille maksettavien korvausten huomioon ottaminen - Valtion alueen ulkopuolella työskenteleville kansallisille virkamiehille maksettavia korvauksia ei oteta huomioon - Rinnastettavuus)
   2011/C 319/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Baden-Württemberg
   
      Pääasian asianosaiset
   
   
      Kantajat: Cathy Schulz-Delzers ja Pascal Schulz
   
      Vastaaja: Finanzamt Stuttgart III
   
      Oikeudenkäynnin kohde
   
   Ennakkoratkaisupyyntö — Finanzgericht Baden-Württemberg — SEUT 18, 21 ja 45 artiklan tulkinta — Kansallinen tuloverolainsäädäntö, jossa saksalaisen julkisoikeudellisen oikeushenkilön palveluksessa työskenteleville ja saksalaisesta julkisesta kassasta palkan saaville verovelvollisille maksetut maastamuuttokorvaukset on vapautettu verosta — Sellaista verovapautusta ei ole niiden korvausten, jotka maksetaan toisen jäsenvaltion julkisoikeudellisen oikeushenkilön palveluksessa Saksan alueella työskenteleville ja palkan tämän toisen jäsenvaltion julkisesta kassasta saaville verovelvollisille
   
      Tuomiolauselma
   
   EY 39 artiklaa on tulkittava siten, että se ei ole esteenä tuloverolain (Einkommensteuergesetz) 3 §:n 64 momentin kaltaiselle säännökselle, jonka nojalla pääasiassa kyseessä olevan kaltaisia korvauksia, jotka myönnetään jäsenvaltion virkamiehelle, joka työskentelee toisessa jäsenvaltiossa, ostovoiman heikkenemisen kompensoimiseksi asemapaikassa, ei oteta huomioon määritettäessä ensimmäisessä jäsenvaltiossa verovelvollisen tai hänen puolisonsa muihin tuloihin sovellettavaa verokantaa, vaikka vastaavat korvaukset, jotka myönnetään kyseisen toisen jäsenvaltion virkamiehelle, joka työskentelee ensimmäisen jäsenvaltion alueella, otetaan huomioon tätä verokantaa määritettäessä.
   
      (1)  EUVL C 221, 14.8.2010.